Ο **Λάκης (Απόστολος) Λαζόπουλος** (γενν. 6 Μαΐου 1956, Λάρισα) είναι Έλληνας κωμικός ηθοποιός, σεναριογράφος, παρουσιαστής, παραγωγός, συγγραφέας, αρθρογράφος, στιχουργός και ερμηνευτής τραγουδιών. Σύμφωνα με ψηφοφορία για την τηλεοπτική εκπομπή του ΣΚΑΪ *Μεγάλοι Έλληνες* (2009) είναι ένας από τους 100 σπουδαιότερους Έλληνες όλων των εποχών.

Βιογραφία
---------

Γεννήθηκε στη Λάρισα. Είναι πτυχιούχος της Νομικής Σχολής του Δημοκριτείου Πανεπιστημίου Θράκης και στη συνέχεια συνέχισε τις σπουδές του για μεταπτυχιακό στο Αριστοτέλειο Πανεπιστήμιο Θεσσαλονίκης. Παρόλα αυτά ασχολήθηκε με το θέατρο, την ηθοποιία, την κωμωδία, την συγγραφή σεναρίων, την παραγωγή, την τηλεόραση, την στιχουργία, την ερμηνεία τραγουδιών, την αρθρογραφία και σχολιασμό επικαιρότητας, την συγγραφή βιβλίου και την παρουσίαση.

Συνεργάστηκε με πολλούς και επώνυμους καλλιτέχνες τόσο στο θέατρο, όσο και στην μουσική.

Το 2021 δημιούργησε την δική του σχολή, την Ανωτέρα Δραματική Σχολή με το όνομα "Τεχνών 100".

Τηλεοπτικές παραγωγές
---------------------

### Αλ Τσαντίρι Νιουζ

Κύριο λήμμα: Αλ Τσαντίρι Νιουζ
Το *Αλ Τσαντίρι Νιουζ* έχει αναπτυχθεί σε ένα χώρο όπου καλεσμένοι του Λαζόπουλου - γνωστοί ηθοποιοί της τηλεόρασης και του θεάτρου - συμβάλλουν στο σόου. Για παράδειγμα, ο μεγάλος κωμικός Χάρρυ Κλυνν εμφανίστηκε σε ένα επεισόδιο παρουσιάζοντας μέρος της δικής του κωμωδίας.

### 10 Μικροί Μήτσοι

*Κύριο λήμμα: Δέκα Μικροί Μήτσοι*
Οι *Δέκα Μικροί Μήτσοι* ήταν μια κωμική, κοινωνικού σχολιασμού, εκπομπή και ήταν η πρώτη μεγάλη παραγωγή του Λάκη Λαζόπουλου που στέφθηκε με επιτυχία. Σε αυτήν είχαν λάβει μέρος ως guest star πολλοί σημαντικοί Έλληνες ηθοποιοί, όπως και τραγουδιστές.

Φιλμογραφία
-----------



| Τηλεόραση |
| --- |
| Έτος | Τίτλος Προγράμματος | Κανάλι | Ρόλος | Σημειώσεις |
| 1982 | Οι Απόμαχοι | ΕΡΤ | Ο ίδιος | Σεναριογράφος |
| 1982-1983 | Οι Δεσμώτες | ΥΕΝΕΔ | Φώτος Γαλάνης | Πρωταγωνιστικός Ρόλος |
| 1983 | Στοπ Καρέ | ΕΡΤ2 | Ο ίδιος | Συμπαρουσιαστής |
| 1988-1989 | Σιγά Η Πατρίδα Κοιμάται | ΕΤ1 |  | Βασικό Καστ |
| 1989-1990 | Επιθεώρηση, Επιθεώρηση | Ο ίδιος | Σεναριογράφος |
| 1990-1991 | Ήταν Ένα Μικρό Καράβι | MEGA | Διάφοροι ρόλοι | Πρωταγωνιστικός Ρόλος/Σεναριογράφος /Σκηνοθέτης |
| 1991-1992 | Και Εύθυμη Και Χήρα | ANT1 | Βασίλοβιτς | Βασικό Καστ |
| 1992-2003 | Δέκα Μικροί Μήτσοι | MEGA | Διάφοροι ρόλοι | Πρωταγωνιστικός Ρόλος, Σεναριογράφος |
| 1994 | Κορίτσι Με Τις Βαλίτσες | ANT1 | Μιχάλης | Τηλεταινία, Πρωταγωνιστικός Ρόλος |
| 2000-2001 | Πίστευε Και Ερεύνα | ΝΕΤ | Ο ίδιος | Παρουσιαστής |
| 2003-2004 | Επί Του Καναπέως | ALPHA |
| 2004 | Οι Τσιμπάει | Διάφοροι ρόλοι | Πρωταγωνιστικός Ρόλος, Σεναριογράφος, Σκηνοθέτης |
| Piatsa Κολωνάκι | Ο ίδιος | Guest Εμφάνιση |
| 2004-2005 | 504 χλμ. βόρεια της Αθήνας | Παραγωγός |
| 2004-2016 | Αλ Τσαντίρι Νιουζ | Παρουσιαστής |
| 2007-2008 | Buat Αλ Γκάιντα | Παρουσιαστής |
| 2007 | Γιούγκερμαν | ΑΝΤ1 | Δόκτωρ Sigmund Freud | Guest Εμφάνιση - Επεισόδια 4,6,8 |
| 2008-2009 | Γ4 | ALPHA | Ο ίδιος | Σεναριογράφος |
| 2013-2014 | Δια Ταύτα | ΟΤΕ | Διάφοροι ρόλοι | Πρωταγωνιστικός Ρόλος, Σεναριογράφος |
| 2014 | ALPHA |
| 2015 | 10η εντολή | Μιχάλης | Τίτλος Επεισοδίου: "Εκδίκηση" |
| 2018 | Δέκα Μικροί Μήτσοι | ANT1 | Διάφοροι ρόλοι | Πρωταγωνιστικός Ρόλος, Σεναριογράφος |
| 2019 | Αλ Τσαντίρι Νιουζ | OPEN | Ο ίδιος | Παρουσιαστής |
| Αλ Σιχτίρι |
| 2021 | Αλ Τσαντίρι Νιουζ | Διαδίκτυο |

Σάτιρα και κριτική
------------------

Το καλοκαίρι του 1987 όλος ο καλλιτεχνικός κόσμος συσπειρώθηκε γύρω από τον Λάκη Λαζόπουλο όταν ύστερα από έρευνα του εισαγγελέα Χρήστου Μαρκογιαννάκη συνελήφθη ο ίδιος και η Άννα Παναγιωτοπούλου για τη σατιρική θεατρική παράστασή του "Τι είδε ο Γιαπωνέζος" με την κατηγορία της εξύβρισης του Προέδρου της Δημοκρατίας, Χρήστο Σαρτζετάκη. Στο αυτόφωρο, τον ανέλαβε ο πολύπειρος δικηγόρος Γ. Β. Μαγκάκης, ο οποίος είχε συνεργαστεί με τον Χ. Σαρτζετάκη. Ως μάρτυρες υπεράσπισης κατέθεσαν η Αλίκη Βουγιουκλάκη, η Ιωάννα Μποτούλα, ο Λευτέρης Κυπραίος και η Μαρία Ρεζάν. Τελικώς και οι δυο τους αθωώθηκαν ομοφώνως, ενώ αποδείχθηκε πως ο ΠτΔ δεν είχε εμπλοκή στο θέμα.

Το 1992 σημείωσε επιτυχία με την τηλεοπτική σατιρική σειρά Δέκα Μικροί Μήτσοι και την μακροβιότερη ελληνική σατιρική εκπομπή Αλ Τσαντίρι Νιουζ (2004-2016, 2019, 2021).

Η απλότητα και η ευθύτητα του λόγου του, το κοινό αίσθημα, το έξυπνο χιούμορ, το υλικό που χρησιμοποιούσε στις εκπομπές του αγκαλιάστηκαν από τον ελληνικό λαό εκτοξεύοντας τον Λαζόπουλο σε έναν από τα πιο δημοφιλή πρόσωπα στην χώρα.

Σατίρησε πολιτικούς, κυβερνήσεις, τηλεοπτικές εκπομπές και δημόσια πρόσωπα πυροδοτώντας έτσι την οργή των σατιριζόμενων καταλήγοντας στα δικαστήρια, όπως οι περιπτώσεις των Έφη Σαρρή, Γεώργιου Καρατζαφέρη, Αλέξης Κούγιας, Άννα Δρούζα κ.α.

Έχει δεχτεί πληθώρα κατηγοριών για τη μεροληψία του υπέρ του ΣΥΡΙΖΑ κατά τα τελευταία επεισόδια της εκπομπής του και συγκεκριμένα υπέρ του Αλέξη Τσίπρα και εναντίον του Παναγιώτη Λαφαζάνη.

Ο Λαζόπουλος απέκτησε μεγάλη φήμη μέσω της εκπομπής Αλ Τσαντίρι Μιουζ. Ωστόσο, η συνεχής σάτιρα σε πρόσωπα όπως π.χ. τη Μιμή Ντενίση, θεωρήθηκε υπερβολική από τα ΜΜΕ της χώρας. Επικρίθηκε επίσης από μεγάλη μερίδα του τύπου (blogs, sites και εφημερίδες) για λαϊκισμό.

Το 2009 στην τηλεοπτική εκπομπή σειράς Μεγάλοι Έλληνες, μια παραγωγή του ελληνικού τηλεοπτικού σταθμού ΣΚΑΪ, αναδείχθηκε ως ένας εκ των εκατό μεγαλύτερων Ελλήνων όλων των εποχών, καταλαμβάνοντας την 83η θέση. Ο ίδιος εξέφρασε την εκτίμησή του αργότερα, μέσω της τηλεοπτικής εκπομπής του Αλ Τσαντίρι Νιουζ.

Δείτε επίσης
------------

* Ελληνική κωμωδία
* Σάτιρα

Πηγές
-----

1. ↑  Ανακτήθηκε στις 10  Ιουλίου 2019.
2. ↑  Ανακτήθηκε στις 24  Ιουνίου 2019.
3. ↑  «Λάκης Λαζόπουλος ταινίες στις οποίες έχει πάρει μέρος. - Athinorama.gr». *www.athinorama.gr*. Ανακτήθηκε στις 20 Δεκεμβρίου 2022.
4. ↑  «Συνέντευξη με τον Λάκη Λαζόπουλο - Του Δημητρίου Π. Νάσκου - culturebook.gr». *www.culturebook.gr*. Ανακτήθηκε στις 13 Δεκεμβρίου 2022.
5. ↑  rlekka (17 Νοεμβρίου 2021). «Λάκης Λαζόπουλος: Αρθρογράφος με εβδομαδιαία στήλη στο news247». *topontiki.gr*. Ανακτήθηκε στις 13 Δεκεμβρίου 2022.
6. ↑  «Στο Στόμα του Λάκη | News 24/7». *www.news247.gr*. Ανακτήθηκε στις 20 Δεκεμβρίου 2022.
7. ↑  «Λάκης Λαζόπουλος - Συγγραφέας - Dioptra.gr». *www.dioptra.gr*. Ανακτήθηκε στις 20 Δεκεμβρίου 2022.
8. ↑  «Λάκης Λαζόπουλος | Εμφανίσεις, Βιογραφικό, Νέα, Ειδήσεις, Παραστάσεις, Ταινίες, Συνεντεύξεις, Άρθρα, Προσκλήσεις, Live | Lakis Lazopoulos». *CultureNow.gr*. Ανακτήθηκε στις 13 Δεκεμβρίου 2022.
9. ↑  in.gr. ««Με πήγαν στη ΓΑΔΑ γιατί…» – Η άγνωστη σύλληψη του Λάκη Λαζόπουλου». *in.gr*. Ανακτήθηκε στις 21 Δεκεμβρίου 2022.
10. ↑  «Κόλαφος ο Λάκης Λαζόπουλος: «Δεν ανήκα ποτέ στον ΣΥΡΙΖΑ , στο πανεπιστήμιο ήμουν...» - Gossip - Athens magazine». *www.athensmagazine.gr*. Ανακτήθηκε στις 21 Δεκεμβρίου 2022.
11. ↑  «Λάκης Λαζόπουλος: Δεν υπήρξα ποτέ ΣΥΡΙΖΑ». *Alfavita* (στα Αγγλικά). Ανακτήθηκε στις 21 Δεκεμβρίου 2022.
12. ↑  «Λ. Λαζόπουλος: Δίωρο ...προεκλογικό σποτ του ΣΥΡΙΖΑ! | 902.gr». *www.902.gr*. Ανακτήθηκε στις 9 Νοεμβρίου 2015.
13. ↑
14. 1 2 3
15. ↑
16. ↑
17. ↑

Εξωτερικοί σύνδεσμοι
--------------------

* Σελίδα στο IMDb